Document ID: 32011D0737
Publication Date: 2011-11-09

Title and Content:
KOMISIJAS LĒMUMS
(2011. gada 9. novembris),
ar ko groza tās reglamentu
(2011/737/ES, Euratom)
EIROPAS KOMISIJA,
ņemot vērā Līgumu par Eiropas Savienību,
ņemot vērā Līgumu par Eiropas Savienības darbību un jo īpaši tā 249. pantu,
ņemot vērā Eiropas Atomenerģijas kopienas dibināšanas līgumu un jo īpaši tā 106.a pantu,
ņemot vērā Komisijas 2010. gada 24. februāra Lēmumu 2010/138/ES, Euratom, ar ko groza tās reglamentu (1),
ņemot vērā Komisijas priekšsēdētāja 2011. gada 27. oktobra Lēmumu C(2011)8000,
IR PIEŅĒMUSI ŠO LĒMUMU.
1. pants
Komisijas reglamenta 12. pantā pievieno šādu 5. punktu:
"5. Jebkurš Komisijas loceklis, kurš vēlas apturēt rakstisko procedūru dalībvalstu ekonomikas un budžeta politikas koordinācijas un uzraudzības jomā, un jo īpaši eurozonā, nosūta priekšsēdētājam pamatotu pieprasījumu, kurā skaidri norāda lēmuma projekta elementus, uz kuriem tas attiecas, balstoties uz ierosinātā lēmuma grafika, struktūras, pamatojuma vai rezultāta objektīvu novērtējumu.
Ja priekšsēdētājs uzskata, ka šī argumentācija nav pamatota, un ja apturēšanas prasība tiek uzturēta, viņš var atteikt apturēšanu un nolemt, ka rakstiskā procedūra tiek turpināta; šajā gadījumā ģenerālsekretārs prasa Komisijas pārējo locekļu nostāju, lai nodrošinātu, ka tiek ievērots kvorums, kas noteikts Līguma par Eiropas Savienības darbību 250. pantā. Priekšsēdētājs var arī iekļaut šo punktu Komisijas nākamās sanāksmes darba kārtībā, lai to pieņemtu."
2. pants
Komisijas reglamenta 23. pantā pievieno šādu 5.a punktu:
"5.a. Apspriešanās ar ģenerāldirektorātu, kas atbild par ekonomikas un finanšu lietām, ir obligāta attiecībā uz visām iniciatīvām, kas attiecas uz izaugsmi, konkurētspēju vai ekonomikas stabilitāti Eiropas Savienībā vai eurozonā vai kuras varētu ietekmēt izaugsmi, konkurētspēju vai ekonomikas stabilitāti Eiropas Savienībā vai eurozonā."
3. pants
Šis lēmums stājas spēkā nākamajā dienā pēc tā publicēšanas Eiropas Savienības Oficiālajā Vēstnesī.
Briselē, 2011. gada 9. novembrī

Classification:
Level 1 Categories: 100142
100148
100144
100146
Level 2 Categories: 100168
100174
100204
100185
Level 3 Categories: 1451
2497
2448
4179
All Categories: 2448
2497
3561
4038